钦定古今图书集成/明伦汇编/官常典/第285卷 > 贾谊新书 > 杜锡
## 钦定古今图书集成/明伦汇编/官常典/第285卷 > 贾谊新书 > 杜锡

按《晋书杜预传》：“‘预子锡，字世嘏，少有盛名，起家长沙
王乂文学，累迁太子中舍人。性亮直忠烈，屡谏愍怀
太子，言辞恳切，太子患之。后置针著锡常所坐处毡
中刺之流血。他日，太子问锡：向著何事’？锡对‘醉不知’。
太子诘之曰：‘君喜责人，何自作过也’？后转卫将军长
史。赵王伦篡位，以为治书御史。孙秀求交于锡，而锡”
拒之。秀虽衔之，惮其名高，不敢害也。惠帝反政，迁吏
部郎、城阳太守，不拜。仍迁尚书左丞。年四十八卒，赠
散骑常侍。